open-index/open-wikipedia-markdown huggingface dataset:
Երրորդ երիտասարդությունը

«**Երրորդ երիտասարդություն**» (, , «**Հրաժեշտի գիշերը**»), խորհրդա-ֆրանսիական գեղարվեստական ֆիլմ, որը նկարահանել են ռեժիսորներ Իսաակ Մենակերը և Ժան Դրևիլը 1965 թվականին։ Պիեռ Ժիլբերի վեպի էկրանավորումն է։

## Սյուժե
Փարիզ, 19-րդ դարի կեսեր։ Երիտասարդ Մարիուս Պետիպան պատրաստվում է մեկնել երկարատև ճանապարհորդության դեպի Պետերբուրգ, ուր նա հրավիրվել է որպես առաջին պարող հանդես գալու համար։ Նա չգիտի, որ իր կյանքը կլինի երջանիկ  ու դրամատիկ, որ իր արվեստը կկազմի ռուսական բալետի փառքն ու հպարտությունը։

## Դերերում
* Ժիլ Սեգալ — *[[Մարիուս Պետիպա]]*
* Օլեգ Ստրիժենով — *[[Պյոտր Չայկովսկի]]*
* Նատալյա Վելիչկո – *Մաշենկա Սուրովշչիկովա-Պետիպա
* Նիկոլայ Չերկասով – *Ալեքսանդր Գեդեոնով, Կայսերական թատրոնի տնօրեն (հնչյունավորել է Վլադիմիր Թաթոսով)
* Մարիաննա Ստրիժենովա – *Գեդեոնովի կինը
* Նիկոլայ Տրոֆիմով – *Պետրով, թատրոնի աշխատող
* Գենադի Նիլով – *Լև Իվանով, բալետի արտիստ, բալետմայստեր
* Ալլա Լարիոնովա – *Լյուբով Լեոնիդովնա
* Վլադիսլավ Ստրժելչիկ – *[[Նիկոլայ I]]
* Ելենա Սոկոլովա – *Կատենկա
* Տատյանա Պիլեցկայա – *մանկավարժ
* Միխայիլ Վասիլև – *դռնապան
* Ժակ Ֆերյե – *Անտոն Մինխ, գլխավոր դիրիժոր
* Պիեռ Բերտեն – *Մարիուս Պետիպայի հայրը
* Վիվիեն Գոսսե – *Մարիուս Պետիպայի մայրը
* Ժան Ուբե – *Անտուան
* Ալեքսանդր Ռինյո – *Բիգորնե, Պետիպաների ընտանիքի ընկերը
* [[Վլադիմիր Եմելյանով]] – *Իվան Վսևոլոժսկի, թատերական գործիչ*
* Լիլիա Գուրովա
* Նիկոլայ Կուզմին – *կառապան
* Սերգեյ Պոլեժաև – *սպա
* Ստանիսլավ Ֆեսյունով – *քահանա
* Վիոլետա Խուսնուլովա – *Մաշա, Մարիուս Պետիպայի և Մաշենկա Սուրովշչիկովայի դուստրը
* Ռոզա Սվերդլովա – *հանդերձապանուհի Անդրյա

## Նկարահանող խումբ
* Սցենարի հեղինակներ՝ Պոլ Անդրեոտտա, Ալեքսանդր Գալիչ
* Ռեժիսոր՝ Ժան Դրևիլ
* Օպերատոր՝ Կոնստանտին Ռիժով
* Նկարիչ՝ Իսաակ Կապլան
* Կոմպոզիտորներ՝ Նադեժդա Սիմոնյան, Յուրի Պրոկոֆև

## Տեխնիկական տվյալներ
* Ֆիլմի օրիգինալ նեգատիվը նկարահանվել է НИКФИ լայնաֆորմատ համակարգով։
* Ֆիլմի վարձութային պատճենները տպագրվել են կոնտակտային եղանակով օրիգինալ ֆորմատով և օպտիկական եղանակով լայնաֆորմատ տարբերակով։
* Պրեմիերա․
** 16 նոյեմբերի, 1965 (Փարիզ, Ֆրանսիա)
** 4 հունվարի, 1966 (Մոսկվա, ԽՍՀՄ)

## Ծանոթագրություններ

## Գրականություն
* 

Կատեգորիա:1960-ականների ռուսերեն ֆիլմեր
Կատեգորիա:1965 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական մելոդրամա ֆիլմեր
Դևիդ Կինլի

**Դևիդ Կինլի** (, ), ամերիկացի տնտեսագետ, Ուրբանա Շամպեյնի Իլինոյսի համալսարանի վաստակավոր պրոֆեսոր, 1913 թվականին Ամերիկյան տնտեսական ասոցիացիայի նախագահ, 1920-1930 թվականներին Իլինոյսի համալսարանի նախագահ։

## Կենսագրություն
Դևիդը ծնվել է 1861 թվականի օգոստոսի 2-ին Շոտլանդիայի Դանդի քաղաքում։ Ընտանիքը ԱՄՆ է տեղափոխվել 1872 թվականին։ Սովորել է Մասաչուսեթսի Անդովեր քաղաքի Ֆիլիպսի ակադեմիայի մասնավոր դպրոցում։

1884 թվականին բակալավրի աստիճան է ստացել Եյլի համալսարանում, որից հետո 1884-1890 թվականներին աշխատել է Հյուսիսային Անդովերի դպրոցի տնօրեն։ 1890-1892 թվականներին սովորել է Ջոնս Հոփքինսի համալսարանում, և 1892 թվականին արժանացել է մագիստրոսի կոչման։ 1893 թվականին Վիսկոնսին Մեդիսոնի համալսարանում ստացել է իր դոկտորի կոչումը։ Նրա գիտական ղեկավարը Ռիչարդ Էլին էր։

1893 թվականին դարձել է պրոֆեսորի օգնական, իսկ 1895 թվականին՝ Իլինոյսի համալսարանի տնտեսության լրիվ պրոֆեսոր։ 1895 թվականին նշանակվել է տնտեսագիտության ամբիոնի վարիչ։ Այդ պաշտոնում նա աշխատել է մինչև 1915 թվականը (քսան տարի)։ Համարվում է համալսարանի Տնտեսագիտական ֆակուլտետի հիմնադիրը։ Զուգահեռաբար նշանակվել է գրականության և արվեստի քոլեջի դեկան՝ այդ պաշտոնում աշխատելով մինչև 1906 թվականը։ 1902 թվականին կազմակերպել և դարձել է Կոմերցիայի դպրոցի տնօրեն։ Կարդացել է ասպիրանտների դասընթացներ և 1906 թվականին նշանակվել է ասպիրանտուրայի դեկան՝ այդ պաշտոնում աշխատելով մինչև 1914 թվականը։ 1914 թվականին դարձել է համալսարանի փոխնախագահ, իսկ 1919-1920 թվականներին՝ համալսարանի նախագահի պաշտոնակատար, իսկ 1920-1930 թվականներին՝ Իլինոյսի համալսարանի նախագահ։ 1913 թվականին դարձել է Ամերիկյան տնտեսական ասոցիացիայի նախագահ։

1906-1907 թվականներին եղել է Իլինոյսի արդյունաբերական ապահովագրական ընկերության անդամ, իսկ 1910 թվականին և 1930 թվականին՝ Իլինոյս նահանգի հարկային հանձնաժողովի անդամ։

### Ընտանիք
1897 թվականին Դևիդն ամուսնացել է Քաթ Ռութ Նիլի հետ։ Քաթը հանկարծամահ է եղել 1931 թվականին՝ Հոնկոնգում ամուսնու հետ ճանապարհորդելիս։

## Հիշատակ
Դևիդ Կինլիի պատվին անվանվել է Իլինոյսի համալսարանի լսարանը։

## Մատենագրություն
* Kinley D. The Independent Treasury of the United States and Its Relation to the Banks of the Country- Washington։ Govt. Print. Off, 1910 — p.&nbsp;394

## Ծանոթագրություններ

Կատեգորիա:Ամերիկացի տնտեսագետներ
Խոզան (Բալուի գավառ)

**Խոզան**, *Խոզանի, Խոզանոն*, բերդաքաղաք Մեծ Հայքի Չորրորդ Հայքի (Ծոփք) աշխարհում, Պաղնատուն գավառում, հավանաբար Մեծկերտից և Չմշկածագից ոչ շատ հեռու։ Նույնացվում է ուրարտական սեպագրերում հիշատակվող Խուզանա երկրամասին։

Գրիգոր Ղափանցյանը գրում է Խոզանի ձևով։ Հայ պատմագիր Ստեփանոս Տարոնեցի Ասողիկը, բյուզանդական Թեոփիլոս կայսեր 837 թ. դեպի արևելք կատարած արշավանքն ու նվաճումները նկարագրելիս, հիշատակում է գրաված վայրերի թվում նաև Խոզանը՝ որպես գյուղաքաղաք։ Մ. Ուռհայեցին (12-րդ դ) հիշատակում է Խոզանը ու նրա անունով կոչված գավառը։

Բյուզանդական աղբյուրներում հիշատակված է նաև *Խոզանոն* և *Պոլիխնի Խոզանոն* ձևերով։ Պոլիխնի հունարեն նշանակում է «քաղաքահետք»։ Եվրոպական, ապա նաև հայկական աղբյուրներում Խոզանը նույնացվում է հետագայի Խոզաթ գյուղաքաղաքին։

Կիպերտի քարտեզում Խոզանը նշանակված է Դերսիմում, որպես բնակավայր, բայց սխալմամբ Դերսիմը տեղադրված է Մամախաթունի կողմերում։

## Ծանոթագրություններ

Կատեգորիա:Բերդաքաղաքներ
Կիևի պատկերասրահ

**«Կիևի պատկերասրահ» ազգային թանգարան** (), գեղարվեստի թանգարան Կիևում՝ Տերեշչենկովսկայա փողոց, 9 հասցեում։ Մինչև 2017 թվականի մարտը թանգարանը կոչվել է Կիևի ռուսական արվեստի թանգարան։

## Պատմություն
Ռուսական արվեստի պատկերասրահը հիմնադրվել է 1922 թվականին ազգայնացված մասնավոր հավաքածուների հիման վրա, որի համար հիմք է հանդիսացել Տերեշչենկո ընտանիքի հավաքածուն։ 1934 թվականին պատկերասրահը ստացել է թանգարանի կարգավիճակ։

Թանգարանում գործում են հին ռուսական, 18-19-րդ դարերի և խորհրդային արվեստի բաժիններ, որտեղ ներկայացված են գեղանկարչություն, քանդակագործություն, գրաֆիկա, գեղարվեստական արհեստներ։ Գործում են ավելի քան 30 սրահներ, հավաքածուն ներկայացնում է ավելի քան 12 հազար արվեստի գործեր։

Արվեստի ամենահին գործերից են նախամոնղոլական շրջանի «Բորիս և Գլեբ» սրբապատկերը, հուշարձան, որը ստեղծվել է Նովգորոդում, 12-րդ դարի վերջին - 13-րդ դարի առաջին կեսին։ Նախախորհրդային դարաշրջանի ռուսական արվեստի գործերից ներկայացված են Դմիտրի Լևիցկու, Վասիլի Տրոպինինի, Վալենտին Սերովի, Վասիլի Պերովի, Վլադիմիր Մակովսկու, Վիկտոր Վասնեցովի, Իլյա Ռեպինի, Մարկ Անտոկոլսկու, Վասիլի Վերեշչագինի, Միխայիլ Վրուբելի, Նիկոլայ Գեի , Իվան Շիշկինի, Արխիպ Կուինջիի, Նիկոլայ Յարոշենկոյի («Ուսանողուհին») կտավները։

Խորհրդային արվեստը ներկայացված է նկարիչներ Բորիս Իոգանսոնի, Սերգեյ Գերասիմովի, Բորիս Ռյաուզովի, Սեմյոն Չույկովի, Դուրդի Բայրամովի, քանդակագործներ Իվան Շադրի, Սերգեյ Կոլցովի գործերով։

Թանգարանի շինությունը մինչև 1880 թվականը եղել է դաստակերտ՝ մեկ հարկանի տնով։ 1882 թվականին Վիկտոր Շրյոթերի նախագծով ճարտարապետ Վլադիմի Նիկոլաևը կառուցել է երկրորդ հարկը և ընդլայնել կալվածքը դեպի խորքը։ Ներքին հարդարման աշխատանքներն իրականացրել է ճարտարապետ Ֆ. Մելցերը։

## Պատկերասրահ

BorisGleb.jpg|13-րդ դարի սրբապատկեր «Բորիս և Գլեբ»
Nikolaj Alexandrowitsch Jaroschenko - Girl student.jpg|Նիկոլայ Յարոշենկո, «Ուսանողուհին», 1883
Бюст Ивана Лазаревича Лазарева.jpg|Իվան Լազարևի կիսանդրին
The Outskirts of Paris.jpg|Դավիթ Շտերենբերգ, «Փարիզի ծայրամասերը», 1909
Savrasov.Vesna2.1880-s.jpg|Ալեքսեյ Սավրասով, «Վաղ գարուն», 1880-ականներ
Три царевны подземного царства.jpg|Վիկտոր Վասնեցով, «Անդրաշխարհի երեք արքայադուստրերը», 1884


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1922 հիմնադրումներ Ուկրաինայում
Կատեգորիա:1922 հիմնադրված թանգարաններ
Կատեգորիա:Կիևի թանգարաններ
Կատեգորիա:Ուկրաինայի պատկերասրահներ
Կուզյաև Վալենտինի անձնական կյանքը

«**Կուզյաև Վալենտինի անձնական կյանքը**», խորհրդային գեղարվեստական ֆիլմ, որը նկարահանել են ռեժիսորներ Իգոր Մասլեննիկովը և  Իլյա Ավերբախը։

## Սյուժե
Ֆիլմում խոսվում է մի տղայի մասին, որին պատահաբար կանգնեցրել են Լենինգրադի փողոցներից մեկում և առաջարկել մասնակցել «Ինչ եմ ուզում դառնալ» հաղորդմանը։ Գլխավոր հերոսը ավագ դասարանի աշակերտ Վալենտին Կուզյաևն է, որը Կուզյա մականունով անբարետես տղա է։ Հաղորդմանը մասնակցելու համար Վալենտինը պետք է լրացնի հատուկ հարցաթերթիկ, բացի այդ, Վալենտինը ստել է, որ անձնական օրագիր է վարում։ Դրանից հետո Կուզյան որոշում է արագ գրել նման օրագիր, որպեսզի հաղորդավարներն իրեն ստախոսս չհամարեն։ Անծանոթ աղջկա և հոր հետ Կուզյայի հանդիպումները ցուցադրվում են որպես նրա օրագրի էջեր։ Բացի այդ, ֆիլմում վավերագրական ոճով ցուցադրվում են Լենինգրադի բակերը, նրբանցքները, անցորդները։

Այս ֆիլմը նկարահանել են Իլյա Ավերբախը և Իգոր Մասլեննիկովը, որոնք դեռ Սցենարիստների և ռեժիսորների բարձրագույն դասընթացների ուսանողներ էին։ Ի սկզբանե Իլյա Ավերբախը նկարահանել է «Աուտ» և «Պապանյա» նովելները, իսկ «Կուզյա և Մարգարիտա» նովելը նկարահանել է Իգոր Մասլեննիկովը։

## Դերերում
* Վիկտոր Իլիչյով – *Վալենտին Կուզյաև
* Թամարա Կոնովալովա – *Մարգարիտա
* Վերա Սոնինա – *Ռաեչկա
* Ավգուստ Բալտրուշայտիս – *Վոլոդյա
* Ալեքսեյ Կոժևնիկով – *հեռուստաթղթակից
* Գեորգի Շտիլ – *Պյոտր Կուզյաև
* Ալեքսանդր Աֆանասև – *հեռուստատեսության աշխատող
* Յուրի Օվսյանկո – *Յուրի Պետրովիչ, ռեժիսոր
* Մարիա Պախոմենկո – *երգչուհի
* Վլադիմիր Լոսև – *Կուզյաևի հարևանը

## Ծանոթագրություններ

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Կատեգորիա:1967 դրամա ֆիլմեր
Անծանոթ ժառանգորդը

**«Անծանոթ ժառանգորդ»** (), 1974 թվականի խորհրդային մելոդրամատիկ գեղարվեստական ֆիլմ, որը նկարահանել են ռեժիսորներ Գենադի Կազանսկին և Օլեգ Դաշկևիչը։

## Սյուժե
Աշխղեկ Կուզնեցովը մանկավարժական հակումներ ունի, ինչը նրան շատ է օգնել երիտասարդների հետ շփվելու հարցում։ Հանկարծ հայտնվում է մի նորեկ, որը չի ցանկանում հարմարվել մյուսների հետ։

## Դերերում
* Միխայիլ Պուգովկին – *Ալեքսեյ Պետրովիչ Կուզնեցով, աշխղեկ
* Եվգենի Գերասիմով – *Սերգեյ Սկվորցով
* Լյուդմիլա Շագալովա – *Ալեվտինա
* Սվետլանա Ակիմովա – *Զինա Սվետլովա
* Լյուդմիլա Գառնիցա – *Նինա
* Գիա Պերաձե – *Թենգիզ
* Վիկտոր Պավլով – *Իլյա Սերգեևիչ Վլադիկին, բրիգադիր
* Իգոր Դոբրյակով – *Մուրատով
* Սերգեյ Դանիլին – *Չիժով
* Ֆեոդոր Մենիկով – *Պավել Իվանովիչ, որմնադիր
* Վլադիմիր Պրիխոդկո – *Իգնատ Պլատոնովիչ Նեստերենկո, որմնադիր
* Գեորգի Շտիլ – *Սկատով, բանվոր
* Ալեքսանդր Դեմյանենկո – ''հարմոնահար

## Նկարահանող խումբ
* Սցենարի հեղինակ՝ Աֆանասի Բելով
* Բեմադրությունը՝ Գենադի Կազանսկու, Օլեգ Դաշկևիչի
* Գլխավոր օպերատոր՝ Նիկոլայ Ստրոգանով
* Գլխավոր նկարիչ՝ Վլադիմիր Գասիլով
* Կոմպոզիտոր՝ Վասիլի Սոլովյով-Սեդոյ
* Երգերի տեքստի հեղինակ՝ Ս. Լյասով, Ն. Մալիշև

## Ծանոթագրություններ

## Արտաքին հղումներ
* Телевизионный фильм «Незнакомый наследник» на канале «МИР». 
* Незнакомый наследник.
* Программа телеканала «Ямал-регион» с 28 мая по 03 июня 2018 г. 
* Ленфильм. Аннотированный каталог фильмов (1918-2003).

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Հավերժության նշան (ֆիլմ)

**«Հավերժության նշանը»**, խորհրդային դպրոցական արկածային ֆիլմ, որը նկարահանել է ռեժիսոր Դավիթ Քոչարյանը 1977 թվականին Ալեքսանդր Վոինովի սցենարով։

## Սյուժե
Պիոներները՝ անդադրում Արտյոմը, Սամվելը և Վարյան, որ ապրում են Հայաստանի հարավային սահմանամերձ գյուղում, օգնում են Լենինգրադից այստեղ եկած հնագիտական արշավախմբին։ Մի օր նրանք գտնում են «սահմանախախտին»՝ կապիկի։ Իսկ շուտով սահմանապահները փրկում են գետում խեղդվող տղային, որը եկել էր հարևան երկրից՝ իր կապիկին գտնելու համար։ Տղաները շատ արագ ընկերանում են Ռուբենի և նրա կենդանու հետ, բայց աչալուրջ պիոներներին մտահոգում է օտարի տարօրինակ հետաքրքրությունը հին հուշարձանների, հնագետների աշխատանքի հանդեպ... Ընկերներն իմանում են, որ գոյություն ունի լեգենդ մի հին ձեռագրի մասին, որը թաքցված է «հավերժության նշանի» պատկերով տապանաքարի կողքին, և նրանք կասկածում են, որ Ռուբենը սահմանն անցել է ոչ հենց այնպես... «Հավերժության նշան» գտնվում է, բայց Ռուբենը ձեռագրի հետ միասին գտնում է նաև իսկական բարեկամություն և հեռանալիս անգին ձեռագիրը թողնում է իր խորհրդային ընկերներին։

## Դերերում
Գլխավոր դերերում․
* Գեորգի Կուլիկով – *Բուդանցև
* Վալերի Օլշանսկի – *Միխեև
* Միհրան Կեչօղլյան – *Նազարյան
* Սերգեյ Պոպովսկի – *Վորոբյով
* Սաշա Կարելին – *Արտյոմ
* Կարեն Հակոբյան – *Ռուբեն
* Ժենյա Վորոբյովա – *Վարյա
* Տիգրան Ոսկանյան – *Սամվել
* Ալյոշա Պլատոնով – ''Սիմկա

Էպիզոդներում՝ Ի. Ղարիբյան, Կ. Ջանիբեկյան, Մ. Իվանով, Ռաֆայել Քոթանջյան, Ի. Կրասկո, Ի. Կլաս, Մ. Մատվեև, Պ. Մերկուրև, Վ. Փանոյան, Վ. Սմոլյանսկայա, Ա. Թումանյան և այլն։

Դպրոցականներ՝ Ա. Աղաբեկյան, Գ. Գրիգորյան, Վ. Դավթյան, Մ. Քոչարյան, Վ. Մամիկոնյան, Տ. Մարության, Խ. Մելիքյան, Դ. Հովհաննիսյան, Ի. Յազիչան։

Ֆիլմում նկարահանվել է Չապա մականունով կապիկը (վարժեցնող՝ Ստեփան Իսահակյան-Սերեբրյակով)։

## Նկարահանումներ
Ֆիլմի խորհրդատուներն էին ինչպես հայ հնագետ Հռիփսիմե Ջանփոլադյանը, այնպես էլ սահմանապահ, գնդապետ Ա. Քարչմիթը, որը մի շարք լրտեսական վեպերի հեղինակ է։

## Ծանոթագրություններ

## Աղբյուրներ
* «Знак вечности» (Об одним. фильме о прошлом и настоящем Армении) // Московская кинонеделя, 26 марта 1978
* Знак вечности // Советские художественные фильмы: 1976—1977. — М.: Нива России, 1995. — стр. 222
* Знак вечности // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 168
* Знак вечности

Կատեգորիա:1977 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Օլգա և Կոնստանտին

**«Օլգա և Կոնստանտին»** (), խորհրդային գեղարվեստական ֆիլմ, որը նկարահանել է ռեժիսոր Եվգենի Մեզենցևը 1984 թվականին։

## Սյուժե
Կենսուրախ և շփվող Կոնստանտին Գոգուաձեն Սիբիրից գնում է Վրաստան և կիսակայարաններից մեկում տեսնում է մի կնոջ։ Նա դուրս է գալիս վագոնից և մնում է կառամատույցում։ Գնացքը շարժվում է, մեկնող ուղևորները զարմանում են, իսկ Կոնստանտինը հրավիրվում է հյուր։

## Դերերում
* Սվետլանա Կրյուչկովա – *Օլգա Մորոզովա
* [[Վախթանգ Կիկաբիձե]] – *Կոնստանտին Սերգեևիչ Գոգուաձե, վարորդ
* Միխայիլ Գլուզսկի – *Պավել Եգորովիչ, կոլտնտեսության նախագահ
* Նինա Ուսատովա – *Նաստյա Տիխոմիրովա, կոխոզային ֆերմայի աշխատող, Օլգայի ընկերուհին
* Աբեսալոմ Լորիա – *Կառլո Իրակլիևիչ Գոգուաձե
* Օլգա Վոլկովա – *Սիմա, վաճառողուհի, Օլգայի ընկերուհին
* Նինա Սեմյոնովա – *Վերա
* Տատյանա Բեդովա – *հեռախոսավարուհի, գյուղական փոստի աշխատակից
* Վիկտոր Պավլով – *Նիկոլայ Մորոզով, Օլգայի նախկին ամուսինը
* Տատյանա Գովորովա – *Նինա, Օլգայի նախկին ամուսնու նոր կինը
* Անդրեյ Դուդարենկո – *կոլտնտեսային ավտոտնակի վարիչ
* Կոստյա Բաշկատով – *Վոլոդյա Մորոզով, Օլգայի որդին
* Բորիս Առաքելով – *Սեմյոն Ժուրավլյով, կոլտնտեսական
* Անատոլի Ռուդակով – *կոլտնտեսային ավտոտնակում աշխատող
* Վիկտոր Սմիրնով – *Միշա, կոլտնտեսության  վարորդ
* Վլադիմիր Տրուխանով – *կոլտնտեսական
* Վլադիմիր Յուրև – *կոլտնտեսության վարորդ
* Արկադի Շալոլաշվիլի – *Գիվի
* Մզիա Կվիրիկաշվիլի – *Ռուսիկո
* Սվետլանա Տորմախովա – *Օլգայի ընկերուհին

## Նկարահանող խումբ
* Սցենարի հեղինակ՝ Արթուր Մակարով
* Ռեժիսոր՝ Եվգենի Մեզենցով
* Օպերատոր՝ Էդուարդ Ռոզովսկի 
* Նկարիչ՝ Լարիսա Շիլովա
* Կոմպոզիտոր՝ Իսահակ Շվարց
* Ձայնը՝ Ալիակպեր Հասանզադե
* Դիրիժոր՝ Լեո Կորխին
* Երգի տեքստի հեղինակ՝ Վ. Սումարոկով
* Խմբագիր՝ Իրինա Տարսանովա
* Երկրորդ ռեժիսոր՝ Իգոր Մոսկվիտին
* Երկրորդ օպերատոր՝ Սերգեյ Դվորցով

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Միսս Իսլանդիա

thumb|right|250px|2008 թվականի «Միսս Իսլանդիա» մրցույթի հաղթող Ալեքսանդրա Իվարսդոութիրը
**Միսս Իսլանդիա**,  ամենամյա ազգային գեղեցկության մրցույթ Իսլանդիայում։

Այն անցկացվում է 1950 թվականից։ Սկզբում կոչվում էր «Միսս Ռեյկյավիկ» ()։ 1951-1953 թվականը մրցույթը չի անցկացվել, իսկ 1954 թվականին այն առաջին անգամ անցկացվել է նոր անվան տակ։

Մրցույթն անցկացվում է մի քանի փուլով։ Սկզբում որոշում են 6-7 հաղթողներ Իսլանդիայի տարածաշրջաններից և մայրաքաղաք Ռեյկյավիկից։ Նրանց մի մասը դուրս է մնում  և արդյունքում մնում է 20-24 թեկնածու՝ յուրաքանչյուր մարզից 3-4 թեկնածու։ Նրանք մասնակցում են եզրափակիչին։ Եզրափակչի հաղթողը մասնակցում է Միսս Աշխարհ մրցույթին։

«Միսս Իսլանդիայի» եզրափակչի մասնակիցները նույնպես մրցում են Միսս Տիեզերք (գեղեցկության մրցույթ), Միսս Եվրոպա և Միսս Սկանդինավիա մրցույթներին։

2005 թվականին Միսս Իսլանդիա Ունյուր Բիրնա Վիլհալմդոթիրը նվաճեց Միսս աշխարհ տիտղոսը։

## Տարածաշրջանային գեղեցկության մրցույթների հաղթողների կոչումներ
* Ungfrú Akureyri (միսս Աքուրեյրի )
* Ungfrú Suðurland (միսս Սյուդյուրլանդ)
* Ungfrú Austurland (միսս Էյստյուրլանդ)
* Ungfrú Vesturland (միսս Վեստուրլանդ)
* Ungfrú Vestfirðir (միսս Վեստֆիրդիր)
* Ungfrú Reykjavík (միսս Ռեյկյավիկ)
* Ungfrú Suðurnes (միսս Սուդուրնես)

## Ծանոթագրություններ

Կատեգորիա:Գեղեցկության մրցույթներ
Կատեգորիա:Իսլանդիայի մշակույթ
Կատեգորիա:1950 հիմնադրումներ
Սվեյդն Բյորնսոն

**Սվեյդն Բյորնսոն** (, ), անկախ Իսլանդիայի առաջին նախագահը։

## Կենսագրություն
Սվեյդն Բյորնսոնը ծնվել է 1881 թվականի փետրվարի 27-ին Կոպենհագենում։ 1912 թվականին դարձել է Ռեյկյավիկի քաղաքային խորհրդի անդամ։ 1914-1916 թվականներին և 1920 թվականին եղել է Իսլանդիայի խորհրդարանի` Ալտինգի պատգամավոր։ 1918 թվականին Իսլանդիան ինքնավարություն ձեռք բերելուց հետո Բյորնսսոնը դարձավ Ռեյկյավիկի քաղաքային խորհրդի նախագահ (մինչև 1920 թվականը)։ Նույն տարիներին ղեկավար պաշտոններ է զբաղեցրել Իսլանդիայի տարբեր ընկերություններում և բանկային հաստատություններում։ 1920-1924 և 1926-1940 թվականներին եղել է Իսլանդիայի բանագնացը Դանիայում։ 1941-1944 թվականներին եղել է Իսլանդիայի ռեգենտը։
   
1944 թվականի մայիսի 25-ին Իսլանդիայում հանրաքվե անցկացվեց Դանիայից անկախանալու վերաբերյալ։ Հանրաքվեի ժամանակ ընդունվեց դրական որոշում և 1944 թվականի հունիսի 17-ին Ալթինգը Սվեյդն Բյորնսոնին ընտրեց որպես Իսլանդիայի առաջին նախագահ 1 տարի ժամկետով։

1945 և 1949 թվականներին եղել է նախագահական ընտրությունների միակ թեկնածուն և օրենքով սահմանված կարգով, առանց քվեարկության համարվել է վերընտրված հաջորդ ժամկետի համար։ Նա մահացել է 1952 թվականի հունվարի 25-ին հաջորդ նախագահական ժամկետի ժամանակ։ Նրա մահից հետո երկիրը ղեկավարում է Ալթինգի նախագահից, վարչապետի և Գերագույն դատարանի գլխավոր դատավորից կազմված եռյակը՝ մինչև հաջորդ նախագահական ընտրությունը։

## Ծանոթագրություններ

Կատեգորիա:Ռեգենտներ
Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:20-րդ դարի քաղաքական գործիչներ
Հին դաշնագիր

**Հին դաշնագիր** (), համաձայնագիր, ըստ որի Իսլանդիան անցնում է Նորվեգական թագավորության իշխանության տակ։ Այն կնքվել է 1262-1264 թվականներին իսլանդացիների և Նորվեգիայի թագավոր Հակոն IV Ծերի միջև։

13-րդ դարի առաջին կեսին՝ հայտնի որպես Ստուրլունգների դարաշրջան, իսլանդական ժողովրդական իշխանությունը ճգնաժամի մեջ էր, և  քաղաքացիական հակամարտությունների պատճառով երկիրը մասնատված էր։ Չկարողանալով հաղթել միմյանց իշխանության համար պայքարում, իսլանդացի գոդիները դիմեցին Նորվեգիայի թագավորին, և 1258 թվականին նա նշանակեց նրանցից մեկին՝ Գիցուր Թորվալդսոնին որպես Իսլանդայի յարլ և կղզում նրա ներկայացուցիչ։ Գիցուրին չհաջողվեց գրավել ամբողջ կղզին, բայց դիմադրության հանդիպեց, իսկ Հակոն Ծերը, չվստահելով այդ մարդուն, 1260-ականների սկզբին ուղարկեց իր էմիսարներին Իսլանդիա։

1262-1264 թվականներին տեղի ունեցած տեղական պետական ժողովների ժամանակ Նորվեգիայի ներկայացուցիչները իսլանդացիներին որպես անվերջանալի քաղաքացիական պատերազմի ելք առաջարկեցին անցնել իրենց թագավորի իշխանության ներքո։ Կղզու հարավային և հյուսիսային մասերի բնակիչները երդում տվեցին Հակոնին, որը հետագայում կոչվեց «Հին դաշնագիր»։ Շուտով նմանատիպ պայմանագրեր կնքվեցին մնացած բնակիչների հետ։

Այդ առաջարկով իսլանդացիները թագավորին ճանաչում էին որպես իրենց ինքնշխանի, պարտավորվում էին վճարել հարկերը, իսկ թագավորը պատասխանատու էր կղզում խաղաղության և կարգուկանոնի համար։ Նա անմիջապես վերացրեց գոդորդներին, յարլի պաշտոնը կորցրեց իր կարևորությունը, իսկ Գիցուրի մահից հետո նրան իրավահաջորդ չնշանակեցին։ Առանձին հոդվածներ սահմանում էին Նորվեգիայում իսլանդացիների սեփականության և ժառանգության իրավունքները, ինչպես նաև առևտրի պայմանները, քանի որ Իսլանդիան մեծապես կախված էր ներմուծումից։

Իսլանդիան դարձավ Նորվեգական թագավորության ինքնավար մասը, և առաջին տասնամյակներում թագավորները փորձում էին հարգել այս ինքնավարությունը։ Մագնուս VI Լագաբեթեն 1271 թվականին  ներկայացրեց «Երկաթե կողմը» () օրենքների նորվեգական ժողովածուն, սակայն բնակչության դժգոհության պատճառով համաձայնվեց հետ վերցնել այն։ 1280 թվականին իսլանդացիներին առաջարկվեց «Ջոնի գիրքը», որի մեջ պահպանվել էին հին իսլանդական օրենքների դրույթներից շատերը՝ «Գորշ սագը», և որոշ դիմադրությունից հետո 1281 թվականի Ալտինգում բնակիչները ընդունեցին այն։
 
Հին դաշնագրի պայմաններից մեկը այն էր, որ իսլանդացիները օրինական իրավունք ունեին այն լուծարելու, եթե Նորվեգիան խախտի իր պարտավորությունները։ Հետագայում՝ մինչև 19-րդ դարը, Իսլանդիայի անկախության կողմնակիցները վկայակոչում էին պայմանագրի այս հոդվածը՝ հակասություններ ունենալով դանիական իշխանությունների հետ, որոնք կղզին համարում էին իրենց գաղութ։

## Ծանոթագրություններ

## Գրականություն
* *Байок Дж. Л.* 1262—1264։ Договор с норвежским конунгом и конец эпохи народовластия / Исландия эпохи викингов. — М.։ Corpus, Астрель, 2012. — ISBN 978-5-271-41157-1
* *Хьяульмарссон Й. Р.* История Исландии. — М.։ Весь мир, 2003. — ISBN 5-7777-0201-5

Կատեգորիա:Իսլանդիայի պատմություն
Կատեգորիա:Նորվեգիայի պատմություն
Կատեգորիա:Համաձայնագրեր
Կատեգորիա:Միջնադարյան Նորվեգիա
Կատեգորիա:13-րդ դարը Եվրոպայում
Բրեննիստեյնսալդա

**Բրեննիստեյնսալդա,** հրաբուխ Իսլանդիայի հարավում, գտնվում է Լանդմաննալյոյգար շրջանի և Հեկլա հրաբխի մոտ։

Իսլանդերենից թարգմանաբար անունը նշանակում է «ծծմբային ալիք». հրաբխի լանջերը ներկված են ծծմբի բծերով։ Լավան և մոխիրը գունավորում են հողը կապույտ և սև երանգներով։

Ներկայումս հրաբուխը ակտիվ է. լանջերին կան տաք ծծմբի աղբյուրներ, առաջանում են գոլորշու արտանետումներ։ Հրաբխի դիմաց գտնվում է Լյոյգահրոյն վանակատ լավայի դաշտը։ Հրաբխի մոտով է անցնում Լյոյգավեգյուր արշավային արահետը։

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Իսլանդիայի հրաբուխներ
Կատեգորիա:Ակտիվ հրաբուխներ
Կատեգորիա:Իսլանդիայի աշխարհագրություն
Կատեգորիա:Ստրատոհրաբուխներ
Ամուրյան գիշերաչղջիկ

**Ամուրյան գիշերաչղջիկ** () ձեռնաթևավորների կարգի ոչ մեծ չղջիկ է։ Նրա մարմնի քաշը սովորաբար 4,5-8,5 գ է, մարմնի երկարությունը՝ 40-50 մմ, պոչի երկարությունը 36-47 մմ, նախաբազուկի երկարությունը 36-42 մմ, թևերի բացվածքը՝ 24-31 սմ։
## Բնութագիր
Նախկինում համարվում էր՝ Նատտերեր չղջիկի ենթատեսակ։ Ականջը երկար է, նեղ, ունի երկար դունչ, դեմքը մերկ է, վարդագույն։ Ոտնաթաթը հավասար է կոշիկի ճիտքի կեսին։ Թևերը լայն են, մաշկի թաղանթը ամրացված է հիմքի վրա, արտաքնապես մատները։ Միջֆեմորալ թաղանթի հետևի եզրը պատված է թարթիչներով։ Էպիբլեմ չկա։ Մորթին հաստ է, երկար, անհարթ, մեջքի մազերը՝ դարչնագույն՝ ավելի մուգ հիմքերով, որովայնին՝ գունատ-սպիտակավուն։

## Տարածվածություն
Հարավարևելյան Սիբիրի, Հեռավոր Արևելքի, Մանջուրիայի, Կորեայի և Ճապոնիայի լայնատերև և խառը անտառներ։

## Բնական պատմություն
Անտառի հետ կապված են ապաստարաններն ու որսավայրերը։ Ամռանը և ձմռանը հանդիպում է քարանձավներում։ Ցածր ինտենսիվության էխոլոկացիոն ազդանշաններ 107-28 կգ,մոտ 38 կգ առավելագույն ամպլիտուդով. Կենսաբանությունը ուսումնասիրված չէ։

## Ծանոթագրություններ

## Արտաքին հղումներ
* Позвоночные животные России: Ночница амурская
* http://zmmu.msu.ru/ - Նյութը տեղադրված է կայքի վարչակազմի թույլտվությամբ
Յուբիցումե

thumb|Յուբիցումեի օրինակ
 ( արտահայտությունից), մատի ֆալանգների կամավոր կտրելը ի նշան նվիրվածության։ Շարժառիթը կարող է լինել մեղքի զգացումը, բողոքը, ներողություն խնդրելու ցանկությունը։ Այն հիմնականում կիրառում են հանցավոր համայնքների (մասնավորապես՝ յակուձաների) անդամները, միջին ծանրության խախտումների ժամանակ, որոնց համար նախատեսված չէ մահապատիժ կամ աքսոր։ Առաջին խախտման ժամանակ կտրում են ճկույթի ֆալանգը, կրկնվելիս կտրվում է երկրորդը, իսկ հետո երրորդը կամ կտրում են այլ մատներ։ Եթե յուբիցումեն արվում է որպես առաջնորդին ներողություն խնդրելու նշան, ապա մատի կտրված հատվածը փաթաթում են 
կտորի մեջ և նվիրում նրան։

Յուբիցումեի ծեսը ծագել է բակուտո՝ խաղամոլների միջավայրում և պարտքը մարելու միջոց է եղել։ Հին ժամանակներում այս բոլորը արվել է նրա համար, որ ի վերջո յակուձայի համար դժվարանար թուր օգտագործելը, որի արդյունքում էլ մեծանում էր նրա կախվածությունը ղեկավարի կամքից։ Սակայն, այսօր անդամահատման արարողությունը կրում է զուտ խորհրդանշական բնույթ։ Շատ յակուձաներ պրոթեզների օգնությամբ թաքցնում են անդամահատված մատները։

Յուբիցումե կատարելը պատժելի չէ, սակայն դրան հարկադրելը, ինչպես նաև ցանկացած օգնություն (այդ թվում՝ գործիքներ տրամադրելը) հանցագործություն է համարվում։ 1993 թվականին ճապոնական կառավարության ստուգումները ցույց են տվել, որ յակուձայի անդամների 44,8%-ը կատարել է յուբիցումե; Նրանց 15%-ը կատարել է այս ծեսը առնվազն երկու անգամ]։ Հանցավոր կազմակերպությունների անդամների ձերբակալության մի քանի դեպք է տեղի ունեցել յուբիցումե կատարելը հարկադրելու կասկածանքով։

Յուբիցումե կատարել են ոչ միայն հանցագործները, այլև հասարակության այլ շերտերի մարդիկ։ Տացուկո Տակաոկա գեյշան 1915 թվականին կտրել է ճկույթի ֆալանգը՝ ի նշան նվիրվածության իր սիրելիին։ Այս դեպքից հետո նրան անվանել են «ինը մատով գեյշա»։

## Ծանոթագրություններ

Կատեգորիա:Անդամահատումներ
Կատեգորիա:Արարողություններ
Կատեգորիա:Հանցագործությունը Ճապոնիայում
Կատեգորիա:Ճապոներեն բառեր և արտահայտություններ
Կատեգորիա:Ճապոնիայի մշակույթ
Կատեգորիա:Վիրահատական հեռացման ընթացակարգեր
Կատեգորիա:Վնասվածքներ
The Instrumentalist

**«Ինստրումենտալիստ»** (անգլ.՝ The Instrumentalist, անգլերեն նշանակում է «գործիքավորող»), ամերիկյան ամսագիր է երաժշտության մանկավարժների համար՝ կենտրոնանալով դպրոցական խմբի և նվագախմբի վրա, ինչպես նաև կատարող արտիստների և կոմպոզիտորների վրա։ Հիմնադրվել է Տրաուգոտ Ռոհների կողմից (1906-1991 թթ.)։ Դրա առաջին հրատարակությունը եղել է 1946 թվականի սեպտեմբեր/հոկտեմբեր ամիսներին։ Նրա սկզբնական հասցեն եղել է Գլեն Էլլինում, Իլինոյս։ Ներկայիս հոլդինգային ընկերությունը՝ The Instrumentalist Publishing Co.-ն Իլինոյսի կորպորացիա է, որը հիմնված է Նորթֆիլդում, Իլինոյս, և ղեկավարվում է Ջեյմս (Ջիմ) Տրաուգոտ Ռոհների (ծնված 1940 թ.), Նախագահի և նրա երկու երեխաների՝ Էնն Ռոներ Կալիսի և Ջեյմս Մեթյու Ռոհների կողմից։ Նրանք համապատասխանաբար հրատարակիչն են, հրատարակչի օգնականն ու խմբագիրը։ «Ինստրումենտալիստ»-ը հրատարակում է տարեկան 10 թողարկում, սակայն իրավունք է վերապահում փոփոխել թողարկումների քանակը, ներառյալ ցանկացած ֆորմատի դադարեցում և բաժանորդագրության բաշխման եղանակի փոխարինում և/կամ փոփոխում։

## Ծանոթագրություններ

## Արտաքին հղումներ
Պաշտոնական կայք (անգլերեն)

Կատեգորիա:ԱՄՆ-ի ամսագրեր
Կատեգորիա:ԱՄՆ-ում հրատարակվող երաժշտական ամսագրեր
Ակուրեյրի բուսաբանական այգի

**Ակուրեյրի բուսաբանական այգի,** բուսաբանական այգի, որը գտնվում է Իսլանդիայի հյուսիսում՝ Աքուրեյրի քաղաքում։

## Պատմություն
Բուսաբանական այգին Աքուրեյրիում հիմնադրվել է 1909 թվականին Դանիացի  կանանց՝ Աննա Ստեֆենսենի, Ալմա Տորորենսենի, Մարիա Գվիդմունսոնի և Սիգուրդուր Սայմունդսենի նախաձեռնությամբ։ Նախաձեռնությանը աջակցել են Աքուրեյրի քաղաքի քաղաքային իշխանությունները, և արդեն 1912 թվականի աշնանը այգին բացվել է հանրության համար։

2004 թվականից Աքուրեյրի բուսաբանական այգու տնօրենն է Բյորգվին Սթեյնդոուսոնը։

## Նկարագրություն
Այգին պաշտոնապես բացվել է 1912 թվականին Աքուրեյրի քաղաքի հարավային մասում։ Բացման պահին այգու մակերեսը կազմում էր 1,2 հա։ 1957 թվականին բուսաբանական այգին երեք անգամ ընդարձակվել է, և վերջինիս տարածքը դարձել է մոտ 3,7 հա։ 2010 թվականի դրությամբ այգում կա ընդհանուր առմամբ 2511 տեսակ և սորտ, այդ թվում՝ 442  տեսակի իսլանդական աբորիգեն բույս։ Բուսաբանական այգին պատկանում է Աքուրեյրիի քաղաքապետարանին։ Այգին գիտական հաստատություն չէ։

## Ծանոթագրություններ

Կատեգորիա:1912 հիմնադրումներ
Կատեգորիա:Բուսաբանական այգիներ
Կատեգորիա:Եվրոպայի բուսաբանական այգիներ
Արի Իմաստուն

**Արի Իմաստուն Թորգիլսոն** (, հին իսլանդերեն Ari՝ արծիվ, fróðr՝ իմաստուն, բառերից, ), առաջին իսլանդացի պատմաբանը։

## Կենսագրություն
Արին ծնվել է Արևմտյան Իսլանդիայում ազնվական ընտանիքում։ Լանդնաուբոկը թվարկում է իր նախնիների 8 սերունդ, որոնցից 5 սերունդ ծնվել է Իսլանդիայում, այդ թվում 2-ը՝ դեռ հեթանոսական ժամանակներում։ Ըստ իր հոր՝ Թորգիլսի որդի Գելիրի, նա եղել է Օսվիվրայի դուտր Գուդրունի հետնորդը։

Արիի հայրը շուտ է մահացել, տղան մեծացել է սկզբում պապու, հետո հորեղբոր տանը։ 7 տարեկանում նա մարզվել է Տորարինի որդու՝ սկալդ Հարարի մոտ, այնուհետև հոգևոր կրթություն է ստացել Իսլանդիայի եպիսկոպոսի արքունիքում։ Որպես քահանա ծառայել է Ստադրայում։ Ամուսնացած էր, ուներ որդի և դուստր։

## Կարևորություն
Արի Իմաստունը «Գիրք իսլանդացիների մասին» () գրքի հեղինակն է, որտեղ նա ներկայացրել է ընդհանուր ժամանակագրություն՝ կապելով Իսլանդիայի պատմությունը համաեվրոպականի հետ։ Նա հեղինակել է նաև «Իսլանդիայի բնակավայրի մասին գիրքը» (Լանդնամաբոկ) և «Սնորի Գոդիի կյանքը»։ Կան ապացույցներ, որ Արին Նորվեգիայի թագավորների մասին գրել է որոշ տեքստեր, որոնք կարող են  թագավորների մասին առաջին սագաների հիմք հանդիսանալ։ Արին գրել է ոչ թե լատիներեն, այլ հին իսլանդերեն։ Նա առաջինն էր, ով իսլանդացիներին տվեց պատմական և էթնիկ ինքնության զգացում իր գրվածքներում։ Ժամանակակից գիտնականները վաղ Իսլանդիայի պատմության մասին իրենց գիտելիքների համար մեծ չափով պարտական են Արի Իմաստունին, որը ստացել է «իսլանդացի Հերոդոտոս» և «Իսլանդիայի պատմության հայր» մականունը։ Արի Թորգիլսոնի գրվածքները մեջբերում են Սնորի Ստուրլուսոնը և ավելի ուշ իսլանդացի պատմաբանները։ Գիտնականն իր աշխատությունները գրել է արձակ, ինչը առաջընթաց էր 11-12-րդ դարերում։

## Ծանոթագրություններ

Կատեգորիա:Իսլանդացի գրողներ
Կատեգորիա:Միջնադարյան գրողներ
Կատեգորիա:Իսլանդացի բանաստեղծներ
Գիլուխիպա

**Գիլուխիպա** (, խուռիերեն՝ Կիլու- Հեպա,  եգիպտերեն՝ Կիրգիպա, ), Միտաննիի արքա Շուտառնա II-ի դուստր, որը հանդիսացել է հաջորդ արքա Տուշրատտայի քույրը։

## Կենսագրություն
Քաղաքական նպատակներով Գիլուխիպային ուղարկել են Եգիպտոս՝ փարավոն Ամենհոտեպ III-ի հետ ամուսնանալու։ Ամուսնությունը տեղի է ունեցել փարավոնի գահակալության տասներորդ տարում, մ․թ․ա․ մոտավորապես 1378–1376  թվականներին, որի առիթով փարավոնը պատվիրել է հուշաքարերի շարք թողարկել։ 200-ից ավելի հուշաքարերը հայտնաբերվել են մեծ աշխարհագրական տարածքում՝ սկսած Սիրիայից (Ռաս Շամրա) մինչև Նուբիայի Սոլեբ քաղաքը։ Հինգ հուշաքարեր վկայում են, որ արքայադուստր Գիլուխեպան Միտաննից ժամանել է Եգիպտոս 317 կանանցից բաղկացած շքախմբի հետ։ Նա առաջինն էր օտարերկրացի բազմաթիվ արքայադուստրերից, ովքեր հայտնվել են փարավոնի կանանոցում։
Գիլուխիպան հայտնի է եղել որպես «փարավոնի երկրորդական կին», քանի որ Տիյան զբաղեցնում էր Ամենհոտեպ III-ի մեծ թագուհու տիտղոսը։

Քսանվեց տարի անց Գիլուխիպայի եղբոր տասնհինգամյա դուստրը՝ Տադուխիպան նույնպես ամուսնացել է Ամենհոտեպ III-ի հետ։ Ամուսնությունից կարճ ժամանակ անց փարավոնը վախճանվել է և Տադուխիպան հավանաբար ի վերջո ամուսնացել է հաջորդ փարավոն Էխնաթոնի հետ։

## Ծանոթագրություններ

Կատեգորիա:Արքայադուստրեր
Կատեգորիա:Խուռիներ
Կատեգորիա:Հին Եգիպտոս
Կատեգորիա:Հին Եգիպտոսի թագուհիներ
Կատեգորիա:Մ.թ.ա. 14-րդ դար
Կատեգորիա:Միտաննի
Հակադիր ծխում

մինի|Ձեռքով փաթաթած ծխագլանակ
**Հակադիր ծխում**, ծխման եղանակ, որի դեպքում ծխագլանակը կամ ծխագլանը բերանի մեջ են դրվում այրվող կողմով։ Այդ եղանակը հիմնականում օգտագործվում է ինքնաշեն ծխելիքը ծխելիս։

Հակադիր ծխման եղանակը տարածված է Հնդկաստանի Անդհրա-Պրադեշ նահանգում և Ֆիլիպիններում։

Հակադիր ծխումը խիստ վնասակար ազդեցություն է ունենում բերանի խոռոչի վրա և շատ հաճախ դառնում լեզվի քաղցկեղի պատճառ։ Բացի լեզվի քաղցկեղի բարձր ռիսկը, ինչպես և ծխելու այլ եղանակները, հակադիր ծխումը ևս նաև այլ տեսակի քաղցկեղների առաջացման վտանգ է պարունակում, քանի որ ծխախոտի ծուխը պարունակում է քաղցկեղածին տարբեր նյութեր, որոնք միանում են ԴՆԹ-ին և շատ ծագումնաբանական մուտացիաների պատճառ դառնում։ Ավելի քան 19 քաղցկեղածին նյութեր կան ծխախոտի ծխի մեջ։ Ծխախոտ բույսը նաև պարունակում է նիկոտին, որը հույժ կախվածություն առաջացնող հոգեակտիվ քիմիական նյութ է։ Ծխախոտի տերևները ծխելիս նիկոտինը ֆիզիկական և հոգեբանական կախվածություն է առաջացնում։ Հղիության ընթացքում ծխելը կարող է դառնալ վիժման պատճառ։

## Տես նաև
*Ծխել
*Լեզվի քաղցկեղ

## Ծանոթագրություններ

Կատեգորիա:Թմրամիջոցներ
Կատեգորիա:Ծխախոտ
Կատեգորիա:Ծխելու սովորույթ
Մարակա Խիպիոկա էկոլոգիական կայան

**Մարակա Խիպիոկա էկոլոգիական կայան** (), էկոլոգիական կայան, որը ընդգրկելով երկու կղզիներ, գտնվում է Բրազիլիայի Ամապա նահանգից մոտ 5 կմ հեռավորության վրա գտնվող Ամապա քաղաքում։ Պաշտպանում է ափամերձ մանգլենիների և արևադարձային խոնավ անտառների տարածքը։

## Տեղագրություն
Էկոլոգիական կայանը գտնվում է հարակից Իլհա դե Մարակա դու Նորտե և Իլհա դե Մարակա դու Սուլ կղզիներում, Ամապայի ափերի մոտ՝ մոտավորապես 602 քառակուսի կիլոմետր տարածքով։ Արգելոցը ստեղծվել է 1981 թվականի հունիսի 2-ի որոշմամբ՝ նպատակ ունենալով պահպանել Ամազոն գետի ազդեցության տակ գտնվող ինքնատիպ ծովային միջավայրի զգալի նմուշները։ Ամազոնի կենսոլորտի մի մասն է։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Արգելոցը Ամապա նահանգի համանուն մունիցիպալիտետում է։ Ամապայի կենսաբազմազանության միջանցքի մի մասն է, որը ստեղծվել է 2003 թվականին։

## Շրջակա միջավայր
Տեղանքը չափազանց հարթ է, առավելագույն բարձրությունը 3 մետր է։ Տարեկան տեղումների քանակը 5000 մմ է։ Ջերմաստիճանը տատանվում է 20-ից մինչև 33&nbsp;°C, իսկ միջինը՝ 26&nbsp;°C է։ Կլիման արևադարձային մուսոնային կլիմա է` օգոստոսից նոյեմբեր ընկած ժամանակահատվածում չափավոր և քիչ քանակությամբ անձրևներով, իսկ մնացած ամիսներին հորդ և ծայրահեղ հորդ տեղումներով։

Ջրափնյա գծի և առուների մոտ գերակշռում են մանգլենիները՝ ավելի բարձրադիր վայրերում տիպիկ գեղահովտային ծառատեսակներով։ Առափնյա բուսականությունը գտնվում է Ամապայի մանգլենիների էկոշրջանում։

Շարժիչային մուտքի դժվարության պատճառով միավորումն ունի զանազան տեսակներով հիանալի կենսաբազմազանություն, որոնցից մի քանիսը վտանգված են։ Արգելոցն օգտագործվում է բազմաթիվ չվող թռչունների կողմից, այդ թվում՝ ամերկյան ֆլամինգոն (*Phoenicopterus ruber*), ջրարծիվը (*Pandion haliaetus*), սապսանը (*Falco peregrinus*), գետային ջրածիծառը (*Sterna hirundo*), գյուղական ծիծեռնակը (*Hirundo rustica*) և այլն։

## Պահպանություն
Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Նպատակն է պահպանել Ամազոն գետի ազդեցության տակ գտնվող ափամերձ ծովային միջավայրում առաջնային կազմավորումների նշանակալի նմուշները։ Պահպանությունն իրականացվում է «Ամազոնի շրջանի պահպանվող տարածքներ» ծրագրի աջակցությամբ։

## Ծանոթագրություններ

## Աղբյուրներ

Կատեգորիա:Բրազիլիայի էկոլոգիական կայաններ
Կատեգորիա:Բնօրինակում անաղբյուր հոդվածներ
Լյուկ Պասկուալինո

**Լուկա (Լյուկ) Ջուզեպե Պասկուալինո** (, ), բրիտանացի դերասան, որն առավել հայտնի է «Կաթնակերներ» հեռուստասերիալում կատարած Ֆրեդիի դերով, «Բորջիա» հեռուստասերիալում՝ Պաոլոյի դերով և «Հրացանակիրները» հեռուստասերիալում կատարած Դ'Արտանյանի դերով։

## Վաղ կյանք և կրթություն
Ծնվել է Պիտերբորոյում։ Հայրը ծագումով Սիցիլիայից է, իսկ մայրը՝ նեապոլիտանուհի։ Ունի ավագ քույր՝ Նատալին։ Ավարտել է Ուոլթոնի դպրոցը, որից հետո «Սթեմֆորդ» արվեստների կենտրոնում ուսումնասիրել է դերասանական արվեստ՝ Մարտինա Թեմփեսթի ղեկավարությամբ։ Հեռուստատեսությունում դեբյուտ կատարելուց հետո ապագա դերասանը աշխատել է որպես մոդել, օգնել է հորը, որն ունի գեղեցկության սրահների ցանց և ելույթ է ունեցել բեմում։

## Կարիերա
2007 թվականին դերակատարում է ունցել «Սթինգերների կանոնը» ֆիլմում։ 2009 և 2012 թվականներին նկարահանվել է «Միրանդա» հեռուստասերիալի էպիզոդներում։ 2009 թվականին ստացել է Ֆրեդիի դերը «Կաթնակերներ» հեռուստասերիալի երրորդ և չորրորդ եթերաշրջաններում։ Ֆրեդիի դերը ստանալուց առաջ աշխատել է որպես շեֆ-խոհարար զարմիկի ռեստորանում։

Կատարել է երիտասարդ, կործանիչի տաղանդավոր օդաչու Ուիլյամ Ադամի դերը «Աստղային Քրեյսեր Գալակտիկա։ Արյուն և քրոմ» հեռուստասերիալում<։ Նկարահանվել է «Բորջիա» հեռուստասերիալի առաջին և երկրորդ եթերաշրջաններում։ Նաև նկարահանվել է «Երևույթ» ֆիլմի գլխավոր դերում։ 2012 թվականի հոկտեմբերին թողարկվել է նրա մասնակցությամբ այլ ֆիլմ՝ «Կույսեր, զգուշացեք»։ 2013 թվականին ստացել է դեր «Ձյան միջով» ֆիլմում։

2014-2016 թվականներին կատարել է Դ'Արտանյանի դերը BBC One-ի «Հրացանակիրները» հեռուստասերիալում։

## Անձնական կյանք
Ապրում է Լոնդոնում։ Հանդիսանում է հայրենի քաղաքի «Պիտերբորո Յունայթեդ» ակումբի և պրեմիեր լիգայի «Չելսի» ակումբի կողմնակից։

Օժանդակում է HeForShe սոլիդար շարժմանը, հայտարարելով, որ ինքը «կիսում է գենդերային հավասարության սկզբունքները»։

## Ֆիլմագրություն

## Ծանոթագրություններ

Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի բրիտանացի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի մոդելներ
Կատեգորիա:Թատրոնի դերասաններ
Նարեկ Մանուկյան

**Նարեկ Վարուժանի Մանուկյան** (մարտի 4, 1983, Երևան, Հայկական ԽՍՀ, ԽՍՀՄ), հայ բժիշկ, ուռուցքաբան։ 2019 թվականի օգոստոսի 31-ից 2025 թվականի ապրիլ ամիսը Հայաստանի Հանրապետության Առողջապահության նախարարության Վ.Ա. Ֆանարջյանի անվան Ուռուցքաբանության ազգային կենտրոնի տնօրեն, 2025 թվականի հունիսից «Արմենիա 2026» շարժման հիմնադիր և ղեկավար։

## Կյանքը
Նարեկ Մանուկյանը ծնվել է 1983 թվականի մարտի 4-ին։ 2001-2003 թվականներին ծառայել է Պաշտպանության բանակում` որպես շարքային զինվոր։ 2004- 2010 թվականներին սովորել է Երևանի Մխիթար Հերացու անվան պետական բժշկական համալսարանի բուժական գործ ֆակուլտետում, 2010-2012 թվականներին անցել է ԵՊԲՀ-ի հետբուհական կրթություն՝ ստանալով ուռուցքաբանի որակավորում։

## Աշխատանքային գործունեություն
2013 թվականի փետրվարից մինչ 2014 թվականի նոյեմբեր աշխատել է ՀՀ ԱՆ Վ.Ա. Ֆանարջյանի անվան Ուռուցքաբանության ազգային կենտրոնում որպես ուռուցքաբան։ 2015-2016 թվականներին աշխատել է Երևանի Մխիթար Հերացու անվան պետական բժշկական համալսարանի ախտաֆիզիոլոգիայի ամբիոնում որպես ասիստենտ։

2019 թվականի օգստոսի 31-ից մինչ 2025 թվականի ապրիլ ՀՀ ԱՆ Վ.Ա. Ֆանարջյանի անվան Ուռուցքաբանության ազգային կենտրոնի տնօրենն էր։

2019 թվականից հանդիսանում է ՀՀ չարորակ նորագոյացությունների բուժման արդյունավետության բարձրացման և կառավարման համակարգող խորհրդի անդամ։

2021 թվականից Նարեկ Մանուկյանի նախաձեռնությամբ փետրվարի 4-ին՝ Քաղցկեղի դեմ պայքարի միջազգային օրվա շրջանակում, տեղի է ունենում «Հայկական ուռուցքաբանական ամենամյա կոնգրեսը», որը հնարավորություն է ընձեռում ոլորտի բոլոր մասնագետներին մեկ հարկի տակ հավաքվելու, քննարկելու անցնող տարվա ձեռքբերումներն ու ուղենշելու հետագա անելիքները։

2023 թվականի սեպտեմբերի 17-ին կայացած Երևանի ավագանու ընտրությունների արդյունքներով Նարեկ Մանուկյանը դարձել է ավագանու անկուսակցական անդամ՝ «Քաղաքացիական պայմանագիր» խմբակցության ցուցակով։ 

2023 թվականի ապրիլի 22-ին Երևանի ավագանու «Քաղաքացիական պայմանագիր» խմբակցության անդամ Նարեկ Մանուկյանն իր դիմումի համաձայն դադարեցրել է ավագանու անդամի իր լիազորությունները https://armenpress.am/hy/article/1217798։

2024 թվականի սեպտեմբերի 26-ին ընտրվել է «Հայաստանի բժշկական հաստատությունների միություն» հասարակական կազմակերպության նախագահ և զբաղեցրել այդ պաշտոնը մինչ 2025 թվականի ապրիլ։

2025 թվականի հունիսին հիմնադրել և ղեկավարում է  «Արմենիա 2026» շարժումը:

## Պարգևներ
Հայաստանի Հանրապետության նախագահի հրամանագրով Նարեկ Մանուկյանը պարգևատրել է «Հայրենիքին մատուցած ծառայությունների համար» 2-րդ աստիճանի մեդալով՝ 2020 թվականի Արցախյան երկրորդ պատերազմի հետևանքով տուժած զինծառայողներին և խաղաղ բնակչությանը անհրաժեշտ բժշկական և մարդասիրական օգնություն ցուցաբերելու գործում ներդրած ավանդի և դրսևորած անձնվիրության համար։

## Անձնական կյանք
Նարեկ Մանուկյանն ամուսնացած է, ունի 2 զավակ։

## Ծանոթագրություններ

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:Հայ ուռուցքաբաններ
Կատեգորիա:Հայ բժիշկներ
Իվի Դոլան

**Իվի Կուին Դոլան** (, ), ամերիկացի դերասանուհի և երաժիշտ Նյու Յորք։

## Կենսագրություն
Իվի Դոլանը 2015 թվականի հունիսին ելույթ է ունեցել Նյու Յորքի Գրեմերսի թատրոնում գտնվող *Ռոքի դպրոց*-ի արտաբրոդվեյան բեմադրությունում.

Նա 2015 թվականի դեկտեմբերին խաղացել է Քեթիի դերը Էնդրյու Լլոյդ Ուեբերի Ռոքի դպրոցը *Ձմեռային պարտեզի թատրոնում* » երաժշտական ադապտացիայի մեջ։.

Դոլանը համագործակցել է լուսանկարիչ և երաժշտական տեսահոլովակների ռեժիսոր Բրյուս Վեբեր ռուսի հետ, ով նրան նկարահանել է Մոնկլերի *Մի գողացիր բաճկոնը* և Շինոլայի *Իմ շների հետ ոտքով վերադարձը* գովազդներում։ Նա ելույթ է ունեցել Նյու Յորքի տարբեր վայրերում և Տրիբեկա կինոփառատոնում։

Նման հեռուստաշոուների հյուր է եղել, ինչպիսիք են *Բարի լույս Ամերիկա*, *Այսօր* և *Տեսարան*,.Նա նաև Լին-Մանուել Միրանդայի հետ մասնակցել է Բրոդվեյի տարբեր բեմադրություններին *Համ4Համ* շոուի շրջանակներում։

## Ծանոթագրություններ

## Արտաքին հղումներ
* 
* 
* Q&A with School of Rock The Musical’s Evie Dolan

Կատեգորիա:21-րդ դարի ամերիկացի կանայք
Կատեգորիա:Ամերիկացի երաժիշտներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Բարև և մնաս բարով

**«Բարև և մնաս բարով»** (), խորհրդային գեղարվեստական լիամետրաժ գունավոր ֆիլմ, որը նկարահանել է ռեժիսոր Վիտալի Մելնիկովը 1972 թվականին «Լենֆիլմ» կինոստուդիայում։

## Սյուժե
Ֆիլմը ներկայացնում է մի կնոջ (որին երեք երեխաների հետ թողել է ամուսինը, իսկ ինքը մեկնել է քաղաք՝ փնտրելու «կյանքի իմաստը») և տեղամասային ոստիկանի ( որը դրական մարդ է բոլոր առումներով) սիրո պատմությունը։ Նա կարողացել է հալեցնել կնոջ սիրտը և վերադարձնել հավատը սիրո հանդեպ։ Նոր է ծնվում նոր կյանքի և  ընտանեկան երջանկության հույս, երբ գյուղ է վերադառնում Շուրայի ամուսինը։

## Դերերում
* Լյուդմիլա Զայցևա – *Շուրա (Ալեքսանդրա Տիմոֆեևնա) Յարմոլյուկ
* Միխայիլ Կոնոնով – *Միտկա-«Իրավունք ունեմ» (Դմիտրի Իգնատևիչ Յարմոլյուկ), Շուրայի ամուսինը
* Օլեգ Եֆրեմով – *Գրիգորի Ստեպանովիչ Բուրով
* Նատալյա Գունդարևա – *Նադեժկա (Նադեժդա Սեմյոնովնա), Շուրայի ընկերուհին
* Վիկտոր Պավլով – *Վասկա-«Սենյոր» (Վասիլի Տիխոնովիչ), Նադեժդայի երկրպագուն
* [[Ալեքսանդր Դեմյանենկո]] – *կոլխոզի նախագահ
* Բորիսլավ Բրոնդուկով – *Ռակով, ուսուցիչ
* Տանյա Դորոնինա – *Զինա, Շուրայի և Միտկայի դուստրը
* Սաշա Վեդեռնիկով – *Ժենկա, Շուրայի և Միտկայի որդին
* Ժաննա Բլինովա – *Արիշա, Շուրայի և Միտկայի դուստրը

## Նկարահանող խումբ
* Սցենարիստ՝ Վիկտոր Մերեժկո
* Բեմադրիչ՝ Վիտալի Մելնիկով
* Գլխավոր օպերատոր՝ Յուրի Վեքսլեր
* Կոմպոզիտոր՝ Վլադլեն Չիստյակով

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ուկրաիներեն ֆիլմեր
Կատեգորիա:Վիտալի Մելնիկովի ֆիլմեր
Ինչո՞ւ է ալիբի պետք ազնիվ մարդուն

«**Ինչո՞ւ է ալիբի պետք ազնիվ մարդուն**» (), ռեժիսոր Վլադիմիր Չեբոտարյովի գեղարվեստական հեռուստաֆիլմը, նրա վերջին ֆիլմը։

## Սյուժե
Ֆիլմի գործողությունները տեղի են ունենում մի փոքր ռուսական քաղաքում։ Ֆիլմի երկու հիմնական կերպարներն են միլիցիայի կապիտան Զաբրոդինը՝ շրջանի քրեական հետախուզության պետը, և տեղի մտավորականության ներկայացուցիչ Շալուդկինը, որը փորձում է միջոցներ գտնել իր ընտանիքի համար արժանապատիվ կյանք ապահովելու համար։ Կապիտանը, որն առանց պատվի ու խղճի մարդ է, ձգտում է պատգամավոր դառնալ՝ իր նպատակների համար օգտագործելով քաղաքում տիրող բարդ քրեական իրավիճակը։ Մտավորականը վերջնականապես խճճվում է ընտանիքին ապահովելու իր ջանքերի մեջ։

## Դերերում
* Անատոլի Վասիլև – *Վիկտոր Պետրովիչ Զաբրոդին, շրջանային քրեական հետախուզության պետ
* [[Լեոնիդ Կուրավլյով]] – *Սերգեյ Ալեքսեևիչ Շալուդկին, թանգարանի աշխատող
* Լյուդմիլա Պոլյակովա – *Շալուդկինի կինը
* Ալեքսանդր Մարտինով – *Իգոր Ալեքսեևիչ Կրոխալյով
* Ալեքսանդրա Կոլկունովա – *Շալուդկինի դուստրը
* Միխայիլ Կոկշենով – *Ալեքսեյ Տրոֆիմով
* Թամարա Ակուլովա – *Զինա
* Մարինա Գավրիլկո – *Շալուդկինի մայրը
* Յուրի Սարանցև – *Ալեքսանդր Պավլովիչ Կորպիլենկո
* Նիկոլայ Սավոսին – *Երոխին
* Ռենատ Լայշև – *Պոլիխաև
* Վալենտին Պեչնիկով – *Երեմեիչ Անատոլի Գոլիկ-Վետոչկին
* Գերման Կաչին – *Սերգեյ Միխայլովիչ Մարտյուխին
* Գենադի Կորոլկով – *վկա

## Նկարահանող խումբ
* Սցենարի հեղինակներ՝ Վլադիմիր Չեբոտարյով, Յուրի Չերնյակով
* Ռեժիսոր՝ Վլադիմիր Չեբոտարյով
* Օպերատոր՝ Հենրի Աբրահամյան
* Կոմպոզիտոր՝ Վենիամին Բասներ

## Երգեր
Ֆիլմում հնչում են Վ. Բասների երաժշտության հիմա վրա ստեղծված երգեր՝ «Здравствуй, птица ворон» («Дом с крылечком», տեքստը՝ Լ. Զավալնյուկի), «Одинокий волк» (տեքստը՝ Լ. Զավալնյուկի), «Я — бедовая» (տեքստը՝ Մ. Մատուսովսկու)։

## Ծանոթագրություններ

## Աղբյուրներ
* Зачем алиби честному человеку? // Домашняя синематека։ отечественное кино 1918—1996 / Сергей Землянухин, Мирослава Сегида. — М.։ Дубль-Д, 1996. — 520 с. — стр. 158
* Зачем алиби честному человеку? // От «Человека-амфибии» до «Батальоны просят огня»։ о себе, о войне, о поставленных фильмах / В. А. Чеботарев. — Ростов-на-Дону։ Феникс, 2010. — 219 с. — стр. 205—207

Կատեգորիա:1990-ականների ռուսերեն ֆիլմեր
Կատեգորիա:1992 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Արթնացրեք Լենոչկային

**«Արթնացրեք Լենոչկային»** (), ռեժիսոր Անտոնինա Կուդրյավցևայի համր խորհրդային գեղարվեստական ֆիլմը (երեք մասից կազմված կատակերգություն), որը նկարահանվել է Նիկոլայ Օլեյնիկովի և Եվգենի Շվարցի սցենարով Լենինգրադի «Լենֆիլմ» կինոկոմբինատում։ Նկարահանումներն իրականացվել են Յալթայում։

## Սյուժե
Ֆիլմը պատմություն է փոքրիկ աշակերտուհու մասին, որը մշտապես ուշանում է դասերից, և նրա ընկերները նրան վերադաստիարակելու յուրօրինակ միջոց են հորինում։

## Նկարահանող խումբ
* Սցենարի հեղինակներ՝ Նիկոլայ Օլեյնիկով, Եվգենի Շվարց
* Ռեժիսոր՝ Անտոնինա Կուդրյավցևա
* Օպերատոր՝ Գեորգի Ֆիլատով
* Նկարիչ՝ Եվգենի Սլովցովա

## Դերերում
* Յանինա Ժեյմո - Լենոչկա
* Սերգեյ Գերասիմով

## Տեխնիկական տվյալներ
* Սև-սպիտակ, համր

### DVD
* Ձայն՝ Dolby Digital 2.0
* Ենթագրերը բացակայում են
* Տարածաշրջանային կոդը՝ 0 (ALL)
* Պատկեր՝ 4։3
* Գույն՝ PAL
* Հրատարակող՝ «Մաստեր Թեյփ»

## Հետաքրքիր փաստեր
* Փոքրիկ աշակերտուհու գլխավոր դերը կատարող Յանինա Ժեյմոնը նկարահանումների ժամանակ եղել է 25 տարեկան։
* Յանինա Ժեյմոնի դուստրը պատմել է. «Ընդունելով երեխայի դեր կատարելու հերթական առաջարկը, մայրս միշտ ստուգում էր՝ կընդունեն արդյոք երեխաներն իրեն որպես յուրային։ Օրինակ, «Արթնացրեք Լենոչկային» ֆիլմի նկարահանումներից առաջ նա հագել է իր 12-ամյա քրոջ հագուստը և գնացել շուկա՝ հետևելու շրջապատի արձագանքին։ Արձագանք չի եղել։ Դրանից հետո դերասանուհին մտել է այգի և սկսել է խաղալ տղաների հետ։ Տղաները ոչ միայն հավատացել են, որ իրենց հասակակիցը, այլև, ի վերջո, ծեծել են նրան մի քանի անհաջող նետումների համար։ Իսկ այգեպանը, որը մորս խլել է կռվարարների ձեռքից, խփել է նրա քթին ու խստորեն ասել․ «Վազի՛ր տուն։ Եվ չհամարձակվես լացել»։

## Տես նաև
* «Լենոչկան և խաղողը» – 1936 թվականին նկարահանվել է Լենոչկայի մասին պատմության շարունակությունը (հնչուն ֆիլմ)։

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:Խորհրդային ֆիլմեր
Կատեգորիա:1934 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Ֆիլմեր դպրոցի մասին